.NET TWAIN image scanner - CodeProject 11,257,953 members (28,205 online)
Last Visit: 31-Dec-99 19:00 Last Update: 27-Feb-15 7:30Refresh1234567891011 Next » SAUK verdwyn dalk van lug, maar nie voor stemdag | Netwerk24
Deur Petrus Malherbe 06 Mei 2019 15:26
Een van die SAUK se buite-uitsendingseenhede by die Kaapstad-stadion. Foto: Getty Images
Die SAUK moet dringend bakhand by banke gaan staan omdat die broodnodige staatshulp aan die openbare uitsaaier eers teen September betaal gaan word.
Die SAUK waarsku dat sy finansiële verknorsing binnekort die opskorting van al sy TV-kanale en radiostasies kan beteken. Suid-Afrikaners kan egter gerus wees dat die SAUK die verkiesing Woensdag volledig sal dek.
Madoda Mxakwe, uitvoerende hoof van die SAUK, het in ’n onderhoud met die Sunday Times gesê die SAUK se finansiële situasie is so beroerd dat hy dalk eersdaags gaan moet ophou uitsaai.
Vuyo Mthembu, woordvoerder, het Maandag aan Netwerk24 bevestig die noodsaaklikheid om bykomende finansiering te bekom, is nou in ’n “kritieke fase” en dat ’n sogenaamde uitsaai-“blackout” heeltemal moontlik is.
In so ’n geval sal ál die SAUK se radio- en televisiedienste ophou uitsaai. Dit sluit in die SAUK se drie gratis televisiekanale sowel as al sy radiostasies en die nuuskanaal SABC News.
Mxakwe het aan die Sunday Times gesê die moontlikheid van ’n uitsaaidroogte is “op hande” tensy noodsaaklike geld dadelik bekom word.
Mthembu het by navraag nie uitgewei oor wat Mxakwe met “op hande” bedoel het nie. Sy het wel bygevoeg dat die SAUK steeds Woensdag sy “openbare mandaat” sal nakom deur die nasionale verkiesing regstreeks te dek.
Die openbare uitsaaier sou ook Maandag sy planne vir die verkiesing bekend maak.
Sy uitgawes oorskry egter steeds sy inkomste baie ver, sê Mthembu. Derhalwe kon die SAUK reeds van sy krediteure nie betaal nie, sê Mxakwe.
Die uitsaaier het by die tesourie aansoek gedoen om ’n ruim finansiële inspuiting van R6,8 miljard. Dit is egter nog nie oorbetaal nie.
Volgens Stella Ndabeni-Abrahams, minister van kommunikasie, sal noodfinansiering vir staatsinstellings eers teen September beskikbaar wees.
Danksy dié versekering kan die SAUK egter intussen by handelsbanke gaan aanklop om ’n lening.
’n Spesiale komitee is reeds op die been gebring om die haalbaarheid van sulke lenings te ondersoek, sê die minister se woordvoerder, Nthabeleng Mokitimi-Dlamini.
“Die komitee het in April met die finansiële instellings vergader om die probleem van onmiddellike finansiering vir die SAUK te bespreek.”
Intussen vind verskeie interne ondersoeke plaas na beweerde ongerymdhede by die openbare uitsaaier. Dit sluit in etlike gevalle waar bestuurders sommerso bevorder is of ’n bonus betaal is al het hulle dit nie verdien nie.
Mthembu het bevestig tugverhore hieroor vind tans plaas.
Meer oor: Sauk | Madoda Mxakwe | Nasionale Verkiesing | Stemdag
Joernalis Cliff Saunders dood
MultiChoice vs. Okosa: ‘Lisensie nié oorgedra’